
Αριθ. Φ-15376/5173/93 (1) 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΩΝ 


Με τη Φ. 15376/5173/93/30.6.1993 απόφαση του 
Υπουργού Εσωτερικών έγινε δεκτή η από 8.3.1988 αί¬ 
τηση πολιτογράφησης της αλλογενούς αλλοδαπής ΛΑΛΑ- 
ΚΟΥ ΕΡΙΚΑ-ΕΝΙΚΟ του ΝΤΕΖΙΝΤΕΡΙΟΥ, για απόκτηση 
της Ελληνικής ιθαγένειας. 

Αθήνα, 30 Ιουνίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

-φ- 

Αριθ. Τ. 5450/150/Β0019 (2) 

Διαδικασία πώλησης προϊόντων από τα καταστήματα αδα¬ 
σμολογήτων και αφορολογήτων ειδών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 57 έως και 65 του Νόμου 
1402/83 (ΦΕΚ 167/Α718.11.83) «για την προσαρμογή 
της τελωνειακής και δασμολογικής νομοθεσίας στο δίκαιο 


των Ευρωπαϊκών Κοινοτήτων», σύμφωνα με τις οποίες 
απαλλάσσονται του φόρου κύκλου εργασιών και των ειδι¬ 
κών φόρων κατανάλωσης που εισπράττονται κατά την ει¬ 
σαγωγή, στο πλαίσιο της κυκλοφορίας των ταξιδιωτών με¬ 
ταξύ των τρίτων χωρών και της Κοινότητας, τα εμπορεύ¬ 
ματα τα οποία περιέχονται στις προσωπικές αποσκευές 
των ταξιδιωτών εάν πρόκειται για εμπορεύματα μη εμπο¬ 
ρικού χαρακτήρα. 

2. Τις διατάξεις του Ν.Δ. 494/1974 (ΦΕΚ 203/Α7 
19.7.1974) «Περί καταστημάτων πωλήσεως αδασμολογή¬ 
των και αφορολογήτων ειδών» και ιδίως το άρθρο 6, στο 
οποίο προβλέπεται, ότι η τηρητέα εκάστοτε τελωνειακή 
διαδικασία εφοδιασμού, αποθηκεύσεως και πωλήσεως 
των αδασμολογήτων και αφορολογήτων ειδών καθορίζε¬ 
ται δΓ αποφάσεων του Υπουργού των Οικονομικών, ανα- 
λόγως των πωλουμένων ειδών. 

3. Τις διατάξεις του άρθρου 27, παράγραφος 1 του Ν. 
827/1978 «Περί ρυθμίσεως δασμολογικών θεμάτων και 
άλλων τινών διατάξεων» (ΦΕΚ 194/Α718.11.1978), με τις 
οποίες επετράπη στο Δημόσιο να συστήσει, με Π.Δ. κατό¬ 
πιν προτάσεως του Υπουργού των Οικονομικών, ιδιόρ¬ 
ρυθμη ανώνυμη εταιρεία υπό την επωνυμία «Καταστήματα 
Αφορολογήτων Ειδών Α.Ε.». 

4. Τις διατάξεις του Π.Δ. 86/1979 (ΦΕΚ 17/Α/ 
31.1.1979) «περί συστάσεως ιδιορρύθμου Ανωνύμου 
Εταιρείας δια την εκμετάλλευση/ καταστημάτων πωλή¬ 
σεως αφορολογήτων και αδασμολογήτων ειδών και εγκα- 
ταστάσεως και λειτουργίας τούτων εις τα σημεία εξόδου 
επιβατών εξωτερικού» και ιδίως το άρθρο 21, στο οποίο 
ορίζεται ότι η τηρητέα εκάστοτε τελωνειακή διαδικασία 
εφοδιασμού, αποθηκεύσεως και πωλήσεως των αφορο¬ 
λογήτων και αδασμολογήτων ειδών καθορίζεται δΓ απο¬ 
φάσεων του Υπουργού των Οικονομικών. 

5. Τις διατάξεις των άρθρων 22α και 22γ του Ν. 
1642/86 όπως ισχύει και τις διατάξεις του άρθρου 17 του 
Νόμου 2127/93, ΦΕΚ Α/6.4.93 «Εναρμόνιση προς το κοι¬ 
νοτικό δίκαιο του φορολογικού καθεστώτος των πετρε¬ 
λαιοειδών προϊόντων, αλκοόλης και αλκοολούχων ποτών 
και βιομηχανοποιημένων καπνών» που επιτρέπουν, με¬ 
ταξύ άλλων, τη διατήρηση των πωλήσεων από καταστή¬ 
ματα αφορολογήτων ειδών σε ενδοκοινοτικούς ταξιδιώ¬ 
τες, με απαλλαγή από το φόρο προστιθέμενης αξίας και 
τους ειδικούς φόρους κατανάλωσης, αντίστοιχα υπό ορι¬ 
σμένες προϋποθέσεις μέχρι 30.6.1999. 

6. Την ανάγκη προσαρμογής της εφαρμοζόμενης μέχρι 








5640 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σήμερα διαδικασίας πωλήσεως αδασμολογήτων και αφο¬ 
ρολογήτων ειδών στις νέες νομοθετικές ρυθμίσεις. 

7. Την αριθ. Υ. 2009/20/5/93 Κοινή Απόφαση του 
Πρωθυπουργού και του Υπουργού Οικονομικών «Ανάθεση 
.αρμοδιοτήτων Υπουργού Οικονομικών στους Υφυπουρ¬ 
γούς Ο'^ονομικών» (ΦΕΚ 365 Β/21.5.93), αποφασί¬ 
ζουμε: Φ- 

Ορίζουμε τη διαδικασία πώλησης προϊόντων από τα κα¬ 
ταστήματα αδασμολογήτων και αφορολογήτων ειδών ως 
ακολούθως: 

I. Γενικές διατάξεις 
Αρθρο 1 

1. Η πώληση των προϊόντων ενεργείται: 

α) υπό την επιφύλαξη των διατάξεων των άρθρων 4 και 6 
και του κεφαλαίου Β. με τη σφράγιση υπό του πωλητού ή 
την επικύρωση μέσω ταμιακής μηχανής, εφόσον αυτό εί¬ 
ναι δυνατό, ή μέσω ηλεκτρονικού συστήματος του δελτίου 
επιβίβασης του επιβάτη, ή άλλου δελτίου (νουΟΗΕΗ) εκ- 
διδόμενου από τον πωλητή, κατά τα οριζόμενα στα επό¬ 
μενα άρθρα. 

Σε περίπτωση που το ηλεκτρονικό σύστημα διασφαλίζει 
την αποφυγή πολλαπλών αγορών - υπέρβαση από τον ίδιο 
αγοραστή-επιβάτη, δεν απαιτείται σφράγιση του δελτίου 
επιβίβασης ή του εκδιδόμενου από τον πωλητή 
Ν/ουΟΗΕΒ, τα οποία στην περίπτωση αυτή θα χρησιμεύ¬ 
ουν σαν στοιχεία που θα παρέχουν το δικαίωμα αγοράς. 
Σαν στοιχείο που παρέχει δικαίωμα αγοράς, εφόσον δεν 
εκδίδεται δελτίο επιβίβασης ή νΟΙΙΟΗΕΒ, μπορεί να χρη¬ 
σιμεύει επίσης το εισιτήριο του επιβάτη. 

β) υπό την επιφύλαξη του άρθρου 4, με την έκδοση υπό 
του πωλητού απόδειξης λιανικής πώλησης για κάθε αγο¬ 
ραστή, είτε από αριθμημένο ενιαίο διπλότυπο θεωρημένο 
από την οικεία τελωνειακή αρχή και, ελλείψει αυτής, από 
την αρμόδια ΔΟΥ, είτε μέσω ταμιακής μηχανής, κατά τα 
οριζόμενα στα επόμενα άρθρα. 

2. Υπό την επιφύλαξη των άρθρων 4 και 6, συντάσσο- 
νται υπό του πωλητού, βάσει των πωλήσεων, ημερήσιες 
συγκεντρωτικές καταστάσεις που περιλαμβάνουν τα πω- 
ληθέντα είδη κατ’ είδος, ποσότητα και αξία. Οι εν λόγω 
καταστάσεις τηρούνται επί εν έτος και τίθενται ανά πάσα 
στιγμή στη διάθεση της Τελωνειακής Αρχής. 

3. Καθημερινά, βάσει των εισπράξεων, συντάσσεται και 
υποβάλλεται σε Τράπεζα δελτίο πωλήσεως εισπραχθέ- 
ντος συναλλάγματος. Αντίγραφο του εν λόγω δελτίου 
προσαρτάται στις ημερήσιες συγκεντρωτικές καταστά¬ 
σεις πωλήσεων. 

Ωστόσο, για τα λοιπά καταστήματα που λειτουργούν επί 
των αεροσκαφών και των πλοίων, εφαρμόζεται η διαδικα¬ 
σία ελέγχου συναλλάγματος, όπως αυτή ορίζεται υπό των 
ισχυουσών εκάστοτε πράξεων του Διοικητού της Τράπε¬ 
ζας της Ελλάδος. 

4. Τα εγκαταλειπόμενα υπό των επιβατών είδη καταχω- 
ρούνται σε ίδιο βιβλίο και παραμένουν επί εξάμηνο σε 
ιδιαίτερο χώρο της αποθήκης, υπό προσωρινή φύλαξη, ευ¬ 
θύνη του πωλητή. Εφόσον δεν αναζητηθούν εντός εξαμή¬ 
νου υπό των επιβατών, αναχρεούνται στον πωλητή. 

Αρθρο 2 

1. Υπό την επιφύλαη των διατάξεων της αριθ. Τ.3300/ 
1984 Α.Υ.Ο., για την παρακολούθηση της χρεωπίστωσης 
των αφορολογήτων ειδών τηρούνται από την Τελωνειακή 


Αρχή κατά κατηγορία προϊόντος αριθμημένες καρτέλες 
στις οποίες καταχωρούνται: 

- οι ποσότητες των προϊόντων που εισάγονται στις απο¬ 
θήκες των εταιρειών 

- οι ποσότητες των εν λόγω προϊόντων που μεταφέρο- 
νται από τις αποθήκες στα καταστήματα για πώληση 

- οι πωληθείσες ποσότητες που προκύπτουν από τις 
συντασσόμενες συγκεντρωτικές καταστάσεις. 

2. Στο τέλος εκάστης χρήσης ενεργείται απογραφή των 
υφισταμένων υπολοίπων συντασσομένου σχετικού πρω¬ 
τοκόλλου απογραφής. 

3. Τα τυχόν διαπιστούμενα κατά την απογραφή πλεονά¬ 
σματα αναχρεούνται στην εταιρεία, ενώ για τα ελλείμματα 
βεβαιώνονται από την τελωνειακή Αρχή και καταβάλλονται 
από την εταιρεία οι αναλογούντες δασμοί και φόροι. 

II. Ειδικές διατάξεις 
Κεφάλαιο Α 

Πωλήσεις σε ενδοκοινοτικούς επιβάτες 
Άρθρο 3 

ΚΑΕ λειτουργούντα σε αεροδρόμια. 

1. Κατά την πώληση και προς τον σκοπό αποφυγής πολ¬ 
λαπλών αγορών, σφραγίζεται υπό του πωλητού ή επικυρώ¬ 
νεται το δελτίο επιβίβασης, το οποίο εκδίδεται με ευθύνη 
των αεροπορικών εταιρειών και πρέπει να περιλαμβάνει 
τουλάχιστον την αεροπορική εταιρεία, τον αριθμό και την 
ημερομηνία πτήσης. Η σφράγιση ή επικύρωση θα περιέχει 
ενδείξεις για το σύνολο των κατ’ αξίαν πωλήσεων, καθώς 
και τις ποσότητες των πωληθέντων ειδών που υπόκεινται 
σε ποσοτικά όρια. 

2. Στην εκδιδόμενη από τον πωλητή απόδειξη λιανικής 
πώλησης αναφέρεται τουλάχιστον η ημερομηνία έκδοσης, 
ο αριθμός πτήσης, οι κωδικοί των πωλουμένων ειδών, η 
ποσότητα και η αξία εκάστου είδους. Η εσωτερική ταινία 
της ταμιακής μηχανής παραμένει στον πωλητή επί εν έτος 
και τίθεται ανά πάσα στιγμή στη διάθεση της Τελωνειακής 
Αρχής. 

4. Διενεργείται υπό της τελωνειακής αρχής τακτικός 
μεν έλεγχος ανά μήνα, έκτακτος δε οσάκις κρίνεται ανα- 
γκα ίο, βα σιζόμενος στα περιλαμβανόμενα στις ημερήσιες 
συγκεντρωτικές καταστάσεις στοιχεία σε συνδυασμό με 
την εσωτερική ταινία της ταμιακής μηχανής και τον αριθμό 
των επιβατών της συγκεκριμένης πτήσης. 

Αρθρο 4 

ΚΑΕ λειτουργούντα σε αεροσκάφη. 

1. Εκδίδεται υπό του πωλητού, εφόσον παρέχεται η δυ¬ 
νατότητα από το χρησιμοποιούμενο υπό των εταιρειών μη¬ 
χανογραφικό σύστημα, απόδειξη λιανικής πώλησης για 
κάθε αγοραστή περιλαμβάνουσα τα στοιχεία του άρθρου 
3, παράγραφος 2, πρώτο εδάφιο. 

2. Η φόρτωση των ειδών επί του αεροσκάφους γίνεται, 
για κάθε πτήση, με την έκδοση δελτίου φόρτωσης το 
οποίο περιλαμβάνει τον κωδικό και την περιγραφή των ει¬ 
δών, την ποσότητα και την τιμή μονάδος εκάστου προϊό¬ 
ντος. Μετά την επιστροφή του αεροσκάφους εκδίδεται 
δελτίο που, έκτος από τα στοιχεία του ανωτέρω δελτίου 
φόστωσης, περιλαμβάνει και τις ποσότητες που διατέθη¬ 
καν κατά τη διάρκεια της πτήσης, τόσο κατά τη μετάβαση 
όσο και κατά την επιστροφή. 

3. Και τα δύο δελτία (αρχικό πριν την αναχώρηση και νέο 
μετά την επιστροφή) συντάσσονται μηχανογραφικά. Αντί¬ 
γραφα των εν λόγω δελτίων τίθενται στη διάθεση της Τε- 
λωνειακής Αρχής, εφόσον ζητηθούν, κατά τον μηνιαίο τα¬ 
κτικό ή κατά τον έκτακτο έλεγχο. Ο έλεγχος θα είναι συ¬ 
νολικός και θα αφορά αναχώρηση και επιστροφή και θα 
βασίζεται στο είδος, την αξία και την ποσότητα των πωλη- 
θέντων ειδών σε συνάρτηση με τον αριθμό επιβατών της 
πτήσης. 

Αρθρο 5 

ΚΑΕ λειτουργούντα σε λιμάνια 

1. Κατά την πώληση και προς τον σκοπό αποφυγής πολ¬ 
λαπλών αγορών, σφραγίζεται υπό του πωλητού ή επικυρώ¬ 
νεται το δελτίο επιβίβασης που φέρει θεώρηση της αστυ¬ 
νομικής αρχής με την ημερομηνία εξόδου του επιβάτη. Το 
εν λόγω δελτίο πρέπει να περιλαμβάνει τουλάχιστον την 
ημερομηνία απόπλου, τον προορισμό και το όνομα του 
πλοίου ή της πλοιοκτήτριας εταιρείας. 

2. Ισχύουν κατά τα λοιπά αναλογικά οι διατάξεις του άρ¬ 
θρου 3. 

Αρθρο 6 

ΚΑΕ λειτουργούντα σε πλοία 

1 . Η πλοιοκτήτρια εταιρεία εκδίδει και παραδίδει στους 
επιβάτες κάρτα (νουΟΗΕΗ), στην οποία υποχρεωτικά πε¬ 
ριλαμβάνονται ο αριθμός δρομολογίου, η ημερομηνία ανα¬ 
χώρησης, ο τόπος τελικού προορισμού και ο αριθμός του 
εισιτηρίου του επιβάτη. Η εν λόγω κάρτα (Ν/ΟΙΙΟΗΕΒ) θα 
σφραγίζεται ή θα επικυρώνεται μηχανογραφικά υπό του 
πωλητού, η δε σφράγιση ή επικύρωση θα περιέχει ενδεί¬ 
ξεις για το σύνολο των κατ’ αξίαν πωλήσεων καθώς και τις 
ποσότητες των πωληθέντων ειδών που υπόκεινται σε πο¬ 
σοτικά όρια. 

2. Εκδίδεται επιπλέον υπό του πωλητού απόδειξη λιανι¬ 
κής πώλησης που περιέχει την ημερομηνία έκδοσης, τους 
κωδικούς των πωλουμένων ειδών, την ποσότητα και την 
αξία εκάστου είδους. 

3. Κατά τη διενέργεια τακτικού ή έκτακτου ελέγχου τί¬ 
θενται στη διάθεση της Τελωνειακής Αρχής τα αναφερό- 
μενα στοιχεία στην παράγραφο 2 του άρθρου 3. 

Αρθρο 7 

1. Η πώληση γίνεται μέσα στα επιτρεπόμενα κάθε φορά 
όρια, τόσο κατ' αξίαν όσο και κατά ποσότητα, όπως αυτά 
προβλέπονται από τις ισχύουσες κοινοτικές διατάξεις. 

2. Σε περίπτωση υπέρβασης των ορίων, καταβάλλονται 
από τον πωλητή ο Φ.Π.Α. και οι λοιποί φόροι που αναλο¬ 
γούν στο σύνολο της αξίας εκάστου είδους που υπερβαί¬ 
νει τα όρια αυτά. 

Αρθρο 8 

Οι πωλητές οφείλουν να λαμβάνουν τα κατάλληλα μέ¬ 
τρα για την ενημέρωση των επιβατών ως προς τα επιτρε¬ 
πόμενα εκάστοτε όρια πώλησης (π.χ. ανάρτηση πινακί¬ 
δων, σύνταξη και εκτύπωση και διανομή φυλλαδίων ή ανα¬ 
κοινώσεις κατά τη διάρκεια της πτήσης ή του θαλάσσιου 
ταξιδιού). 


Κεφάλαιο Β 

Πωλήσεις σε επιβάτες που αναχωρούν προς τρίτες χώρες 

Αρθρο 9 

Υπό την επιφύλαξη των διατάξεων της Τ. 3300/1984 
Α.Υ.Ο.: 

1. Στην εκδιδόμενη από τον πωλητή απόδειξη λιανικές 
πώλησης αναφέρεται τουλάχιστον η ημερομηνία έκδοσης, 
οι κωδικοί των πωλουμένων ειδών, η ποσότητα και η αξία 
εκάστου είδους. 

2. Ημερησίως εκδίδονται συγκεντρωτικές καταστάσεις 
όπου εμφανίζονται οι πωλήσεις σε ποσότητες και αξίες 
κατά είδος και συνολικά. Η εσωτερική ταινία της ταμιακής 
μηχανής παραμένει στον πωλητή και τίθεται ανά πάσα 
στιγμή στη διάθεση της Τελωνειακής Αρχής. 

3. Διενεργείται υπό της τελωνειακής αρχής διαχειριστι¬ 
κός τακτικός μεν έλεγχος ανά μήνα, έκτακτος δε οσάκις 
κρίνεται αναγκαίο, βασιζόμενος στα περιλαμβανόμενα 
στις ημερήσιες συγκεντρωτικές καταστάσεις στοιχεία. 

III. Τελικές διατάξεις 

Αρθρο 10 

Για την εφαρμογή του άρθρου 2 παράγραφος 3 και του 
άρθρου 7 παράγραφος 2 ισχύουν: 

1. Για τους δασμούς, οι εν ισχύι κοινοτικές διατάξεις. 

2. Για τους ειδικούς φόρους κατανάλωσης οι διατάξεις 
του Ν. 2127/93. 

3. Για τον Φ.Π.Α. οι διατάξεις του Ν. 1642/86. 

Οι διατάξεις των Ν. 2127/93 και 1642/86 ισχύουν επί¬ 
σης για την επιβολή, εάν συντρέχει περίπτωση, των προ- 
βλεπόμενων από αυτές κυρώσεων. 

Αρθρο 11 

Απαγορεύεται η πώληση σε μη δικαιούχο πρόσωπα, συ¬ 
μπεριλαμβανομένων στις περιπτώσεις του Κεφαλαίου Α 
του Τίτλου II και των πληρωμάτων των μεταφορικών μέ¬ 
σων. Η τυχόν πώληση σε μη δικαιούχο πρόσωπα διώκεται 
και τιμωρείται σύμφωνα με τις διατάξεις περί λαθρεμπο¬ 
ρίας του Τελωνειακού Κώδικα. 

Άρθρο 12 

1. Από την έκδοση της παρούσας καταργούνται οι δια¬ 
τυπώσεις πώλησης που έχουν καθιερωθεί με προγενέστε¬ 
ρες αποφάσεις μας. 

2. Τυχόν δαπάνες από την εφαρμογή της παρούσας 
απόφασης δεν επιβαρύνουν τον κρατικό προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 



5642 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.122/570 (3) 

Κατανομή θέσεων προσωπικού στους βαθμούς του άρθ. 1 
του Ν. 2085/92 κατά κατηγορία και κλάδο του Ταμείου 
Επικ. Ασφαλ. Εργατοτεχνιτών Δομικών και Ξυλουργι¬ 
κών Εργασιών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 26 παρ. 2 του Ν. 2085/92 
(ΦΕΚ 170/Α720.10.92). 

2. Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/1992 (ΦΕΚ 154/Α). 

3. Το Π.Δ. 467/90 «Οργανισμός του Ταμείου Επικ. 
Ασφαλ. Εργατοτεχνιτών Δομικών και Ξυλουργικών Εργα¬ 
σιών (Ν.Π.Δ.Δ.)». 

4. Την αριθ. 51752 απόφαση της 3248/5.4.93 συνε¬ 
δρίασης του Δ.Σ., αποφασίζουμε: 

Καθορίζουμε την κατανομή στους βαθμούς του άρθρου 
1 του Ν. 2085/92 των παρακάτω αναφερομένων οργανι¬ 
κών θέσεων προσωπικού του Ταμείου Επικ. Ασφάλισης 
Εργατοτεχνιτών Δομικών και Ξυλουργικών Εργασιών, κατά 
κατηγορία και κλάδο ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικ/κός-Οικονομικός, θέσεις ογδόντα 
( 80 ) 

1. Βαθμός Διευθυντή Β-Α: θέσεις έξι (6) 

2. Βαθμός Τμηματάρχη Β-Α: θέσεις είκοσι (20) 

3. Βαθμός Εισηγητή Β-Α: θέσεις είκοσι τέσσερις (24) 

4. Βαθμός Δόκ. Γραμμ. - Γραμμ. Α': θέσεις τριάντα (30) 

(80) 

ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, θέσεις εξήντα (60) 

1. Βαθμός Τμηματάρχη Β-Α: θέσεις επτά (7) 

2. Βαθμός Εισηγητή Β-Α: θέσεις είκοσι (20) 

3. Βαθμός Δόκ. Γραμ. - Γραμ. Α': θέσεις τριά¬ 

ντα τρεις (33) 

(60) 

Κλάδος ΤΕ Φυσιοθεραπείας μία (1) προσωρινή του Ν. 
1586/86: 

Βαθμός Εισηγητή Β-Α: θέ σ η -μ ί α ( 1 ) 

Κλάδος ΤΕ Τεχνολογικών Εφαρμογών θέσεις 3, εκ των 
οποίων 2 προσωρινές 

1. Βαθμός Τμηματάρχη Β-Α: θέση μία (1) 

2. Βαθμός Εισηγητή Β-Α: θέση μία (1) 

3. Βαθμός Δόκ. Γραμμ. - Γραμμ. Α’: θέση μία (1) 

(3) 

Οι παραπάνω αναφερόμενες προσωρινές θέσεις κα- 
ταργούνται μόλις κενωθούν με οποιοδήποτε τρόπο, στον 
εισαγωγικό βαθμό ή και στον αμέσως ανώτερο, μέχρι να 
εξαντληθούν. 

Κλάδος ΤΕ Πληροφορικής: θέσεις έξι (6) 

1. Βαθμός Τμηματάρχη Β-Α: θέση μία (1) 

2. Βαθμός Εισηγητή Β-Α: θέσεις δύο (2) 

3. Βαθμός Δόκ. Γραμμ. - Γραμμ. Α': θέσεις τρεις (3) 

( 6 ) 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, θέσεις τριακόσιες 
(300) και πέντε (5) θέσεις του Ν. 1759/88 προσωρινές 


1. Βαθμός Τμηματάρχη Β-Α: θέσεις σαράντα τρεις (43) 

2. Βαθμός Εισηγητή Β-Α: θέσεις ενενήντα πέντε (95) 

3. Βαθμός Δόκ. Γ ραμμ. - Γ ραμμ. Α': θέσεις εκατόν εξή¬ 

ντα επτά (167) 

(305) 

Οι παραπάνω αναφερόμενες προσωρινές θέσεις κα- 
ταργούνται μόλις κενωθούν με οποιονδήποτε τρόπο, στον 
εισαγωγικό βαθμό ή και στον αμέσως ανώτερο μέχρι να 
εξαντληθούν. 

Οι θέσεις των Κλάδων: 

α) ΔΕ Δακτυλογράφων - Στενογράφων πέντε (5) και 

β) ΔΕ Τεχνικός τέσσερις (4) αποτελούν ομάδα κλάδων 
και οι θέσεις τους διαρθρώνονται ως εξής: 

1. Βαθμός Τμηματάρχη Β-Α: θέση μία (1) 

2. Βαθμός Εισηγητή Β-Α: θέσεις τρεις (3) 

3. Βαθμός Δόκ. Γ ραμμ. - Γ ραμμ. Α': θέσεις πέντε (5) 

(9) 

ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέσεις τριάντα μία (31) και δύο 
(2) θέσεις προσωρινές του Ν. 1759/88. 

1. Βαθμός Επιμελητή Α: θέσεις επτά (7) 

2. Βαθμός Επιμελητή Γ-Β: θέσεις εννέα (9) 

3. Βαθμός Δόκ. Βοηθού - Βοηθού Υπαλλ. Α': θέσεις δε- 

καεπτά (17) 

(33) 

Οι παραπάνω αναφερόμενες προσωρινές θέσεις κα- 
ταργούνται μόλις κενωθούν με οποιονδήποτε τρόπο, στον 
εισαγωγικό βαθμό ή και στον αμέσως ανώτερο, μέχρι να 
εξαντληθούν. 

Οι θέσεις των κλάδων: 

α) ΥΕ Προσωπικού Καθαριότητας δέκα (10) και 

β) ΥΕ Εργατών μία (1) αποτελούν ομάδα κλάδων και οι 
θέσεις τους διαρθρώνονται ως εξής: 

1. Βαθμός Επιμελητή Α: θέσεις δύο (2) 

2 . Βαθμός Επιμελητή Γ-Β: θέσεις τρεις (3) 

3. Βαθμός Δόκ. Βοηθού - Βοηθ. Υπαλ. Α': θέσεις έξι (6) 

( 11 ) 

Από τις διατάξεις αυτής της απόφασης δεν προκαλείται 
δαπάνη σε βάρος ίου προϋπολογισμού του Ταμείου Επικ. 
Ασφάλισης Εργατοτεχνιτών Δομικών και Ξυλουργικών Ερ¬ 
γασιών (ΝΠΔΔ). 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΚΟΥΒΕΛΑΣ Σ. ΣΙΟΥΦΑΣ 

-♦- 

Αριθ. Ε5/1678 (4) 

Καθορισμός θέσεων πρακτικής άσκησης σπουδαστών 
Τ.Ε.Ι. Τμήματος Κοινωνικής Εργασίας. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: ' 

1. Τις διατάξεις του άρθρου 12, παρ. 1, εδ. δ' του 
1351/83 (ΦΕΚ 56/Α') «Εισαγωγή σπουδαστών στην Τρι- 

τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α'). 

3. Το γεγονός ότι από τις διατάξεις της απόφασης αυτής 
προκαλείται δαπάνη η οποία ρυθμίζεται με τις διατάξεις 
των παρ. 3 και 4 της παρούσας και αναφέρεται το ύψος 
της προκαλουμένης δαπάνης και η εγγραφή πίστωσης 
στον οικείο προϋπολογισμό για την κάλυψή της. 

4. Την αριθ. Υ.1938/9.12.92 (ΦΕΚ 727/Β ) κοινή άΗό- 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων «ανάθεση αρμοδιοτή¬ 
των στους Υφυπουργούς Υγείας, Πρόνοιας και Κοινωνι¬ 
κών Ασφαλίσεων». 

5. Την Υ. 1939/Η/9923/92 απόφαση του Πρωθυπουρ¬ 
γού και του Υπουργού Εθνικής Παιδείας και θρησκευμά¬ 
των «ανάθεση αρμοδιοτήτων στους Υφυπουργούς Εθνι¬ 
κής Παιδείας και θρησκευμάτων Αναστάσιο Σπηλιόπουλο 
και θωμά Κούρτη» (ΦΕΚ 728/Β ). 

6. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτούμενη επαγ¬ 
γελματική εμπειρία, αποφασίζουμε: 

1. Καθορίζουμε τον αριθμό θέσεων πρακτικής άσκησης 
στο επάγγελμα, σπουδαστών Τ.Ε.Ι. Τμήματος Κοινωνικής 
Εργασίας, της Σχολής Επαγγελμάτων Υγείας και Πρόνοιας 
των Τ.Ε.Ι. Αθήνας, Ηρακλείου και Πάτρας, σε υπηρεσίες 
του δημοσίου τομέα, οργανισμούς, Ν.Π.Δ.Δ. κ.λπ., όπως 
ειδικότερα παρουσιάζονται στους παρακάτω πίνακες: 

ΠΙΝΑΚΑΣ 


Κέντρα Πρακτικής Άσκησης απουδα- Αριθμός θέσεων ανά Τ.Ε.Ι. 
Α/Α ™, Τμήματος Κο,»»,ικής Ερναοίας^^^-^ 

ΚΛΕΙΟΥ 


1. Δ/νση Κοινωνικής Πρόνοιας Αχαΐας 

2. Δ/νση Κοινωνικής Πρόνοιας Μεσολογ¬ 
γίου 

3. Δ/νση Κοινωνικής Πρόνοιας Ηρα¬ 
κλείου 

4. Δ/νση Κοινωνικής Πρόνοιας Χαλκίδας 1 

5. Τμήμα Κοινωνικής Πρόνοιας Καρδί¬ 
τσας 1 

6. Τμήμα Κοινωνικής Πρόνοιας Σάμου 1 

7. Τμήμα Κοινωνικής Πρόνοιας Κατερί¬ 
νης 

8. Γραφείο Κοινωνικής Πρόνοιας θηβών 

9. Τμήμα Κοινωνικής Πρόνοιας Κομοτη¬ 
νής 

10. Τμήμα Κοινωνικής Πρόνοιας Ναυπά- 
κτου 

11. Κοινωνικής Υπηρεσία Νοσοκομείου 


Παίδων «ΑΓΙΑ ΣΟΦΙΑ» 1 

12. Κοινωνική Υπηρεσία Νοσοκομείο Παί¬ 
δων «Π. & Α, ΚΥΡΙΑΚΟΥ» 1 

13. Κοινωνική Υπηρεσία Νοσοκομείου 

«ΑΛΕΞΑΝΔΡΑ» 2 

14. Κοινωνική Υπηρεσία Νοσοκομείου 
«ΙΠΠΟΚΡΑΤΕΙΟ» 

15. Κοινωνική Υπηρεσία Νοσοκομείου 

«ΑΓΙΟΣ ΣΑΒΒΑΣ» 1 


1 

1 


1 


1 

1 


1 

1 


1 


16. Κοινωνική Υπηρεσία Νοσοκομείου «ΣΙ- 

ΣΜΑΝΟΓΛΕΙΟ» 1 

17. Κοινωνική Υπηρεσία Νοσοκομείου 

«ΣΩΤΗΡΙΑ» 1 

18. Κοινωνική Υπηρεσία Παιδοψυχιατρι- 
κού Νοσοκομείου Αττικής 

19. Κοινωνική Υπηρεσία Ψυχιατρικού Νο¬ 
σοκομείου Αττικής (Νοσ. Ημέρας - Ξε¬ 


νώνας) 1 

20. Κοινωνική Υπηρεσία Δρομοκαϊτείου 

θεραπευτηρίου Αθηνών 1 

21. Μονάδα Εφήβων Περ/κού Γενικού Νο¬ 
σοκομείου Αθηνών 1 

22. Κοινωνική Υπηρεσία Νοσοκομείου Κα¬ 
λαμάτας 1 

23. Κοινωνική Υπηρεσία Νοσοκομείου 

Χαλκίδας 1 


24. Κοινωνική Υπηρεσία Περ/κού Πανεπι¬ 
στημιακού Γεν, Νοσ. Ηρακλείου 

25. Κοινωνική Υπηρεσία Γεν. Περ/κού 
Νοσ. Ηρακλείου «ΒΕΝΙΖΕΛΕΙΟ - ΠΑ- 
ΝΑΝΕΙΟ» 

26. Κοινωνική Υπηρεσία Περ/κού Πανεπι¬ 
στημιακού Γεν. Νοσ. Πατρών 

27. Κοινωνική Υπηρεσία Νομ. Γεν. Νοσ. 
Πατρών «ΑΓΙΟΣ ΑΝΔΡΕΑΣ» 

28. Κοινωνική Υπηρεσία Νοσοκομείου Βό¬ 
λου «ΑΧΙΛΛΟΠΟΥΛΕΙΟ» 

29. Κέντρο Υγείας Αλιβερίου 1 

30. Κέντρο Ψυχικής Υγιεινής/ΑΘΗΝΑ 1 

31. Κέντρο Ψυχικής Υγιεινής Παράρτημα 
Ηρακλείου 

32. Κέντρο Ψυχικής Υγιεινής Παράρτημα 
Θεσσαλονίκης 

33. Κοινοτικό Κέντρο Ψυχικής Υγείας Πα¬ 
γκρατίου 

34. Κέντρο Κοινοτικής Ψυχικής Υγιεινής 
Καισαριανής - Βύρωνα 

35. Γενικό Νομ. Νοσ. Βόλου «ΑΧΙΛΛΟ- 
ΠΟΥΛΕΙΟ» Κέντρο Ψυχικής Υγείας 

36. Κέντρο Παιδοψυχικής Υγιεινής ΙΚΑ/ 

ΑΘΗΝΑ 1 

37. Εταιρεία Προστασίας Ανηλίκων Αθη¬ 
νών 

38. Υπηρεσία Επιμελητών Ανηλίκων Αγρί¬ 
νιου 1 

39. Υπηρεσία Επιμελητών Ανηλίκων Με¬ 
σολογγίου 

40. Υπηρεσία Επιμελητών Ανηλίκων Αμα- 
λιάδας 

41. θεραπευτικό Παιδαγωγικό Κέντρο 
«ΜΕΡΙΜΝΑ» 

42. Κέντρο Ειδικών Παιδιών «ΑΓ. ΣΠΥΡΙ¬ 
ΔΩΝΑΣ» 

43. Ο.Λ.Ε.Δ. / Γραφείο Επαγγελματικής 

Αποκατάστασης Ατόμων και Ειδ. Ανά- 
γκες/ΑΘΗΝΑ 1 

44. Ο.Α.Ε.Δ. / Γραφείο Επαγγελματικής 
Αποκατάστασης Ατόμων και Ειδ, Ανά- 
γκες/ΠΑΤΡΑ 

45. Εθνικό Ίδρυμα Αποκατάστασης Ανα¬ 
πήρων 


5 

2 


1 


1 


1 


5 

4 

1 


1 

2 

1 

1 


2 

1 

2 


1 

1 

46. Εστία Ειδικής Επαγγελματικής Αγωγής 1 

47. Εταιρεία Προστασίας Σπαστικών 1 

48. Ε.Ο.Π./Συνοικιακά Κοιν, Κέντρα: Αγ. 

Σώστη Ν. Ιωνίας (ανά 1 σπουδ.) 2 

49. Ε.Ο.Π./Ίδρυμα «ΑΓΙΟΣ ΑΝΔΡΕΑΣ» 1 

50. Ίδρυμα Κοινωνικής Προστασίας «ΧΑΤ- 

ΖΗΚΥΡΙΑΚΕΙΟ» 1 

51. Κεντρική Κοινωνική Υπηρεσία Δήμου 

Αγίας Παρασκευής 1 

52. Κεντρική Κοινωνική Υπηρεσία Δήμου 

Νέου Ηρακλείου 1 

53. Κεντρική Κοινωνική Υπηρεσία Δήμου 

Ελευσίνας 2 

54. Κοινωνική Υπηρεσία Α' ΚΑΠΗ Δήμου 

Αγ. Αναργύρων 1 

55. Κοινωνική Υπηρεσία ΚΑΠΗ Δήμου 
Αμαρουσίου 

56. Κοινωνική Υπηρεσία ΚΑΠΗ Δήμου 

Αγρίνιου 1 

57. Κοινωνική Υπηρεσία ΚΑΠΗ Δήμου 

Αμαλιάδος 1 

58. Κοινωνική Υπηρεσία Α' ΚΑΠΗ Δήμου 
Ηρακλείου 

59. Διεθνής Κοινωνική Υπηρεσία 1 

60. Ίδρυμα Κοινωνικής Εργασίας / Πρό¬ 
γραμμα ΠΕΚΑΠ 1 

61. Ίδρυμα Ερευνών για το Παιδί 1 

62. Χ.Ε.Ν. Αθηνών 1 

63. Κεντρική Κοινωνική Υπηρεσία Δήμου 

Γλυφάδας 1 


2. Η πρακτική άσκηση στο επάγγελμα των σπουδαστών 
Τ.Ε.Ι., Τμήματος Κοινωνικής Εργασίας, διαρκεί έξι (6) μή¬ 
νες, από 1.4.1993 μέχρι 30.9.1993. 

3. Οι αποζημιώσεις και ασφαλιστικές εισφορές των 
ασκουμένων σπουδαστών Τ.Ε.Ι., Τμήματος Κοινωνικής 
Εργασίας, βαρύνουν τον προϋπολογισμό των Τ.Ε.Ι. Αθή¬ 
νας, Ηρακλείου και Πάτρας. 

4. α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. Αθήνας, 
ύψους 12.281.600 δρχ., περίπου για το τρέχον οικονο¬ 
μικό έτος και 727.200 δρχ. περίπου ανά σπουδαστή για 
καθένα από τα επόμενα οικονομικά έτη.* 

Για την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Αθήνας, ύψους 60.000.000 
δρχ. με τα στοιχεία: ΚΑΕ 0289 «Διάφορες αποζημιώσεις 
που δεν κατονομάζονται ειδικά» και ΚΑΕ 0521 «Εισφορές 
στο Ι.Κ.Α.». 

β) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. Ηρα¬ 
κλείου, ύψους 5.171.200 δρχ. περίπου για το τρέχον οι¬ 
κονομικό έτος και 727.200 δρχ. περίπου ανά σπουδαστή 
για καθένα από τα επόμενα οικονομικά έτη.* 

Γ ια την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Ηρακλείου, ύψους 30.000.000 
δρχ. με τα στοιχεία: ΚΑΕ 0289 «Διάφορες αποζημιώσεις 
που δεν κατονομάζονται ειδικά» και ΚΑΕ 0521 «Εισφορές 
στο Ι.Κ.Α.». 

γ) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. Πάτρας, 
ύψους 9.049.600 δρχ. περίπου για το τρέχον οικονομικό 
έτος και 727.200 δρχ. περίπου ανά σπουδαστή για καθένα 


από τα επόμενα οικονομικά έτη.* 

Γ ια την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Πάτρας, ύψους 20.000.000 
δρχ. με τα στοιχεία: ΚΑΕ 0289 «Διάφορες αποζημιώσεις 
που δεν κατονομάζονται ειδικά» και ΚΑΕ 0521 «Εισφορές 
στο Ι.Κ.Α.». 

* Διευκρίνιση: Το ύψος της δαπάνης για τα επόμενα οι¬ 
κονομικά έτη υπολογίζεται κατά μονάδα, γιατί αυξομειώ- 
νεται ο αριθμός σπουδαστών ανά εξάμηνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΘΡΗΣΚΕΥΜΑΤΩΝ 

ΦΑΝΗ ΠΑΛΛΗ-ΠΕΤΡΑΛΙΑ ΑΝΑΣΤ. ΣΠΗΛΙΟΠΟΥΛΟΣ 
-♦- 

Αριθ. Δ16/706/Β (5) 

Κατανομή θέσεων διυπουργικών κλάδων της Γενικής 
Γραμματείας Δημοσίων Έργων του ΥΠΕΧΩΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 παρ. 2 του Ν. 2085/92 
«ρύθμιση θεμάτων οργάνωσης, λειτουργίας και προσωπι¬ 
κού της Δημόσιας Διοίκησης κ.λπ.» (ΦΕΚ 170/Α'). 

2. Τις διατάξεις του άρθρου 26 του Π.Δ. 69/88 «Οργανι¬ 
σμός της ΓΓΔΕ του ΥΠΕΧΩΔΕ», όπως αντικαταστάθηκε 
και τροποποιήθηκε με το άρθρο 4 του Π.Δ. 167/92 (ΦΕΚ 
78/Α'). 

3. Το άρθρο 29Α του Ν. 1558/85, που προστέθηκε με 
το άρθρο 27 του Ν. 2081/92 (ΦΕΚ 154/Α ). 

4. Τη Δ16/02/77/Φ. 1.1.4/20.1.1993 απόφαση προσ¬ 
διορισμού των διατηρουμένων θέσεων προσωπικού στην 
Κεντρική Υπηρεσία της ΓΓΔΕ του ΥΠΕΧΩΔΕ (ΦΕΚ 
49/Β'). 

5. Τη Δ16/01/77/Φ.4.3.1/1.2.93 απόφαση κατάργη¬ 
σης των κενών οργανικών θέσεων στην Κεντρική Υπηρε¬ 
σία της ΓΓΔΕ το ΥΠΕΧΩΔΕ, αποφασίζουμε: 

Κατανέμουμε τις θέσεις των διυπουργικών κλάδων της 
Γενικής Γραμματείας Δημ. Έργων του ΥΠΕΧΩΔΕ στους 
βαθμούς του άρθρου 1 του Ν. 2085/92, ως εξής: 


1. Κλάδος ΠΕ Πολιτικών Μηχανικών, θέσεις: 680 πά¬ 
γιες, 290 προσωποπαγείς 


Γ ενικός Διευθυντής 

θέσεις 4 

Διευθυντής Α'-Β' 

» 131 

Τμηματάρχης Α'-Β' 

» 416 

Εισηγητής Α'-Β' 

» 100 

Γραμματέας Α' - Δόκιμ. Γραμμ. 

» 320 

Γ ια την κάλυψη των ανωτέρω θέσεων Δ/ντών κρίνονται 


υπάλληλοι των κλάδων: Γ ια τις 27 ΠΕ Πολ. Μηχ/κών, για 
τις 4 ΠΕ Πολιτικών ή Αγρ. Τοπ. Μηχ/κών, για τις 85 τεχνι¬ 
κοί υπάλληλοι ΠΕ όλων των κλάδων, για τις 8 τεχνικοί 
υπάλληλοι ΠΕ όλων των κλάδων ή ΠΕ Χημικών ή ΠΕ Γεω- 
λόγων και για τις υπόλοιπες 7, υπάλληλοι ΠΕ όλων των 
κλάδων. 

Γ ια την κάλυψη των ανωτέρω θέσεων Τμημ/χών κρίνο- 
νται υπάλληλοι των κλάδων: Για τις 113 ΠΕ Πολ. Μηχ/κών, 
για τις 20 ΠΕ Πολ. Μηχ/κών ή ΠΕ Αγρ. Τοπ. Μηχ/κών, για 

τις 2 ΠΕ Πολ. Μηχ/κών ή ΠΕ Αρχ/νων Μηχ/κών, για τη 1 
ΠΕ Πολιτικών ή Αρχ/νων ή Μηχ.-Ηλ/γων ή Αγρ. Τοπ. Μηχ/ 
κών, για τη 1 ΠΕ Πολιτικών ή Αρχ/νων ή Αγρ. Τοπ. Μηχ/ 
κών ή Γεωλόγων, για τη 1 ΠΕ Πολιτικών ή Χημικών ή Με- 
ταλ/γων Μηχ/κών ή Γ εωλόγων, για τη 1 ΠΕ Πολιτικών ή 
Χημικών Μηχ/κών, για τις 11 ΠΕ Πολ. Μηχ/κών ή ΠΕ Πλη¬ 
ροφορικής, για τις 239 τεχνικοί υπάλληλοι ΠΕ όλων των 
κλάδων, για τις 21 τεχνικοί υπάλληλοι ΠΕ όλων των κλά¬ 
δων ή ΠΕ Χημικών ή ΠΕ Γ εωλόγων, και για τις υπόλοιπες 6, 
υπάλληλοι ΠΕ όλων των κλάδων. 

Για την πλήρωση των ανωτέρω θέσεων Γεν. Δ/ντών 
εφαρμόζονται οι διατάξεις του αρ. 5 Π.Δ. 340/90 (ΦΕΚ 
135/Δ*). 

2. Κλάδος ΠΕ Αρχιτ/νων - Μηχ/κών, θέσεις: 56 πάγιες, 


136 προσωποπαγείς 

Διευθυντής Α'-Β' θέσεις 2 

Τμηματάρχης Α'-Β' » 8 

Εισηγητής Α'-Β' » 22 

Γραμματέας Α' - Δόκιμ. Γραμμ. » 160 


Για την κάλυψη των ανωτέρω θέσεων Δ/ντών κρίνονται 
υπάλληλοι των κλάδων: Για τη 1 ΠΕ Αρχιτ/νων Μηχ/κών 
και για τη 1 ΠΕ Πολιτικών ή Αρχ/νων Μηχ/κών. 

Για την κάλυψη των ανωτέρω θέσεων Τμημ/χών κρίνο- 
νται υπάλληλοι των κλάδων: Για τις 2 ΠΕ Αρχιτ/νων Μηχ/ 
κών, για τις 2 ΠΕ Πολιτικών ή Αρχ/νων Μηχ/κών, για τις 3 
τεχνικοί υπάλληλοι ΠΕ όλων των κλάδων και για τη 1 υπάλ¬ 
ληλοι ΠΕ όλων των κλάδων. 

3. Κλάδος ΠΕ Μηχ.-Ηλεκ. Μηχ/κών, θέσεις: 69 πάγιες. 


41 προσωποπαγείς 

Διευθυντής Α'-Β' θέσεις 4 

Τμηματάρχης Α'-Β' » 36 

Εισηγητής Α'-Β' » 20 

Γ ραμματέας Α' - Δόκιμ. Γ ραμμ. » 50 


Για την κάλυψη των ανωτέρω θέσεων Δ/ντών κρίνονται 
υπάλληλοι των κλάδων: Για τις 3 ΠΕ Μηχ/γων-Ηλ/γων 
Μηχ/κών και για τη 1 υπάλληλοι ΠΕ όλων των κλάδων. 

Για την κάλυψη των ανωτέρω θέσεων Τμημ/χών κρίνο- 
νται υπάλληλοι των κλάδων: Γ ια τις 17 ΠΕ Μηχ/γων - Ηλ/ 
γων Μηχ/κών, για τη 1 ΠΕ Πολιτικών ή Μηχ/γων - Ηλ/γων 
Μηχ/κών, για τη 1 ΠΕ Μηχ/γων - Ηλ/γων Μηχ/κών ή ΠΕ 
Πληροφορικής και για τις υπόλοιπες 17 τεχνικοί υπάλλη¬ 
λοι ΠΕ όλων των κλάδων. 

4. Κλάδος ΠΕ Αγρον.-Τοπογρ. Μηχ/κών, θέσεις: 142 


πάγιες, 83 προσωποπαγείς 
Διευθυντής Α'-Β' θέσεις 32 

Τμηματάρχης Α'-Β’ » 56 

Εισηγητής Α'-Β' » 48 

Γραμματέας Α' - Δόκιμ. Γραμμ. » 89 


Για την κάλυψη των ανωτέρω θέσεων Δ/ντών κρίνονται 
υπάλληλοι των κλάδων: Για τη 1 ΠΕ Αγρον.-Τοπογρ. Μηχ/ 
κών και για τις υπόλοιπες 31 τεχνικοί υπάλληλοι ΠΕ όλων 
των κλάδων. 

Γ ια την κάλυψη των ανωτέρω θέσεων Τ μημ/χών κρίνο- 
νται υπάλληλοι των κλάδων: Γ ια τις 15 ΠΕ Αγρον.-Τοπογρ. 
Μηχ/κών, για τη 1 ΠΕ Πολιτικών ή Αρχ/νων ή Αγρ. Τοπ. 
Μηχ/κών, για τη 1 ΠΕ Πολιτικών ή Αρχ/νων ή Αγρ. Τοπ. 
Μηχ/κών Γεωλόγων, για τις 7 ΠΕ Πολιτικών ή Ανρ.-Τοπ. 
Μηχ/κών και για τις υπόλοιπες 33, τεχνικοί υπάλληλοι ΠΕ 
όλων των κλάδων. 

5. Κλάδος ΠΕ Χημικών Μηχ/κών, θέσεις: 142 πάγιες, 
83 προσωποπαγείς 

Διευθυντής Α'-Β' θέσεις 7 


Τμηματάρχης Α'-Β' » 12 

Εισηγητής Α'-Β' » 15 

Γ ραμματέας Α' - Δόκιμ. Γ ραμμ. » 33 

Γ ια την κάλυψη των ανωτέρω θέσεων Δ/ντών κρίνονται 
υπάλληλοι των κλάδων: Γ ια τις 3 ΠΕ Χημικών Μηχ/κών και 
για τις υπόλοιπες 4, τεχνικοί υπάλληλοι ΠΕ όλων των κλά¬ 
δων ή ΠΕ Χημικών ή ΠΕ Γεωλόγων. 

Γ ια την κάλυψη των ανωτέρω θέσεων Τμημ/χών κρ'ινο- 
νται υπάλληλοι των κλάδων: Γ ια τις 3 ΠΕ Χημικών Μηχ/ 
κών, για τη 1 ΠΕ Πολιτικών ή Χημικών Μηχ/κών, για τις 
υπόλοιπες 8, τεχνικοί υπάλληλοι ΠΕ όλων των κλάδων ή 
ΠΕ Χημικών ή ΠΕ Γ εωλόγων. 

6. Κλάδος ΠΕ Μεταλ/γων Μηχ/κών, θέσεις: 142 πά¬ 


γιες, 83 προσωποπαγείς 

Διευθυντής Α'-Β' θέσεις 1 

Τμηματάρχης Α'-Β' » 2 

Εισηγητής Α'-Β' » 4 

Γ ραμματέας Α' - Δόκιμ. Γ ραμμ. » 13 


Γ ια την κάλυψη των ανωτέρω θέσεων Τ μημ/χών κρίνο- 
νται υπάλληλοι των κλάδων: Για τη 1 ΠΕ Πολιτικών ή Χημι¬ 
κών Μεταλ/γων Μηχ/κών ή Χημικών και για τη 1 τεχνικοί 
υπάλληλοι ΠΕ όλων των κλάδων ή ΠΕ Χημικών ή ΠΕ Γ εω¬ 
λόγων. 

7. Κλάδος ΠΕ Μηχ. Γεωλ. - Γεωτεχνικής, θέση: 1 προ¬ 


σωποπαγής 

Τμηματάρχης Α' θέση 1 

8. Κλάδος ΠΕ Πληροφορικής, θέσεις: 17 πάγιες, 1 προ¬ 
σωποπαγής 

Διευθυντής Α'-Β' θέσεις 1 

Τμηματάρχης Α'-Β' » 3 

Εισηγητής Α'-Β' » 5 

Γ ραμματέας Α' - Δόκιμ. Γ ραμμ. » 9 

9. Κλάδος ΤΕ Πληροφορικής, θέσεις: 8 πάγιες 

Εισηγητής Α'-Β' θέσεις 3 

Γ ραμματέας Α' - Δόκιμ. Γ ραμμ. » 5 

10. Κλάδος ΔΕ Προσωπικού Η/Υ, θέσεις: 41 πάγιες, 4 
προσωποπαγείς 

Εισηγητής Α'-Β' θέσεις 15 

Γ ραμματέας Α' - Δόκιμ. Γ ραμμ. » 30 


Οι προσωποπαγείς θέσεις, όταν κενωθούν, καταργού- 
νται στον εισαγωγικό βαθμό κάθε κλάδου. 

Για τους πέραν του αριθμού των οργανικών μονάδων 
Διευθυντές εφαρμόζονται οι διατάξεις της παρ. 3 του άρ¬ 
θρου 26 του Ν. 2085/1992. 

Από τις διατάξεις αυτής της απόφασης δεν προκύπτει 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΗΜΟΣΙΩΝ ΕΡΓΩΝ 

ΣΩΤ. ΚΟΥΒΕΛΑΣ ΑΧΙΛΛ. ΚΑΡΑΜΑΝΛΗΣ 

- ♦- 

Αριθ. Δ16α/1 /376/658/ΑΦ (6) 

Ανάθεση καθηκόντων Επιθεωρητή Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 22 του Ν. 1418/84. 

2. Την από 7.5.93 αίτηση του ενδιαφερομένου υπαλλή¬ 
λου, αποφασίζουμε: 

Αναθέτουμε καθήκοντα Επιθεωρητή Δημοσίων Έργων, 
με. πενταετή θητεία, στον υπάλληλο της Γεν. Γραμμ. Δη¬ 
μοσίων Έργων του ΥΠΕΧΩΔΕ Ηλία Μιχάλη, Ηλεκτρολόγο 
Μηχανολόγο Μηχανικό με βαθμό Διευθυντή Α'. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1993 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



